व्हेनेसा पॅरॅडिस

व्हेनेसा शांटाल पॅरॅडिस (२२ डिसेंबर, १९७२:से-मॉर-दे-फॉसे, व्हाल-दे-मार्न, फ्रांस - )   एक फ्रेंच गायिका, मॉडेल आणि अभिनेत्री आहे. पॅरॅडिस १९८७मध्ये वयाच्या १४ व्या वर्षी तिच्या ज्यो ले टॅक्सी (१९८७) या गाण्याला अभूतपूर्व यश मिळाल्याने प्रसिद्ध झाली.  वयाच्या १८व्या वर्षी तिला प्रि रोमी श्नाइडर  आणि सर्वाधिक नवीन अभिनेत्री      गायिका आणि अभिनेत्री म्हणून फ्रांसचे सर्वोच्च सन्मान मिळाले.    तिच्या सर्वात उल्लेखनीय चित्रपटांमध्ये जरार्ड डेपार्ड्यू सोबतचा एलिसा (१९९५),  ज्याँ रेनो बरोबरचा विच वे लव्ह (१९९७) ज्याँ-पॉल बेलमोंडो आणि अलैन देलाँ बरोबरचा अन चान्स सुर ड्यूक्स (१९९८)  १५] यांचा समावेश आहे.   १९९५च्या कान चित्रपट महोत्सवात तिने ज्याँ मॉरोला दिलेली श्रद्धांजली  फ्रांसमध्ये प्रसिद्ध झाली. या दरम्यान तिने ले तूर्बियाँ हे गाणे गायले.     २०२२ मध्ये तिला ममन या नाटकातील तिच्या अभिनयासाठी तिला सर्वोत्कृष्ट अभिनेत्रीसाठी मोलिए पुरस्कारासाठी नामांकन मिळाले होते. 

पॅरॅडिसने अनेक आणि गीतकारांशी जवळचे संबंध ठेवून त्यांच्या बरोबर संगीतसंच तयार केले. यात एटियें रोडा-गिल (१९८८), सर्ज गेन्सबर्ग (१९९०), लेनी क्रॅवित्झ (१९९२), मॅथ्यू चेडिड (२००७) आणि बेंजामिन बायोले, सॅम्युएल बेंचेत्रि (२०१३) यांचा समावेश आहे.  पॅराडिस जगभरातील ३००पेक्षा अधिक मासिकांच्या मुखपृष्ठांवर दिसली आहे. यांत व्होग, एल, हार्पर बझार, मदाम फिगारो, व्हॅनिटी फेर, ग्लॅमर, प्रीमियेर आणि मेरी क्लेर यांचा समावेश आहे. 

पॅरॅडिसला २०११मध्ये ऑर्डर दे आर्ट्स ए दे लेटर्स ची अधिकारपद दिले गेले  तसेच २०१५ मध्ये ऑर्डर दे ला नॅशनल दे ला लेजाँ द'ऑनोर मध्ये शेव्हालिये (सरदार) पद दिले गेले. 

 प्रारंभिक जीवन 
पॅरॅडिसचा जन्म पॅरिसजवळील सें-मॉर-दे-फॉसे येथे इंटीरियर डिझायनर आंद्रे आणि कोरीन पॅरॅडिस यांच्या घरी झाला. लहानपणी ती नृत्य आणि पियानो शिकली. याच बरोबर तिने आणि बाल मॉडेलिंग कसे करावे याचे शिक्षण घेतले. वयाच्या सातव्या वर्षी पॅरडिसने स्थानिक दूरचित्रवाणी कार्यक्रम ल'एकोल दे फाँ या लहान मुलांच्या गायनस्पर्धेत भाग घेतला. La date est validée sur le site de l'Ina sur cette page.

 कारकीर्द 

पॅराडिसने १९८३ मध्ये तिचे गाणे, ला मॅगी दे सरप्राइझेस-पार्टीझ संगीतबद्ध केले आणि  १९८७ मध्ये वयच्या १४व्या वर्षी फ्रँक लँगॉल्फने संगीतबद्ध केलेल्या ज्यो ले टॅक्सी  गाण्याद्वारे ती आंतरराष्ट्रीय स्तरावर प्रसिद्ध झाली. हे गाणे ११ आठवडे फ्रांसमध्ये सर्वाधिक लोकप्रिय होते  तसेच युनायटेड किंग्डममध्ये अचितपणे ही तिसऱ्या क्रमांकावर पोचले.  हे तिच्या पहिल्या संगीतसंच एम&amp;जे (मेरिलिन आणि जॉन) मधून घेतले होते.
इवलेसे| १९९१मध्ये पॅरॅडिस

 १९९२-१९९६ 
१९९२मध्ये, पॅरॅडिस लेनी क्रॅवित्झ बरोबर काम करण्यासाठी अमेरिकेला गेली. त्यावेळी तिने त्याच्याशी घनिष्ट मैत्री केली होती.  या वेळी तिने इंग्लिश भाषेवर प्रभुत्व मिळविले. क्रॅवित्झने लिहिलेले व्हेनेसा पॅरॅडिस नावाचा संगीतसंच यावेळी प्रसिद्ध झाला. हा फ्रांसमधील लोकप्रिय याद्यांमध्ये पहिल्या स्थानावर होता.

मार्च १९९३ मध्ये, पॅरॅडिसने नॅचरल हाय टूर हा तिचा पहिला दौरा आंतरराष्ट्रीय फ्रांस, इंग्लंड आणि कॅनडामध्ये केला. एप्रिल १९९४मध्ये पॅरॅडिसने ज्याँ बेकरच्या दिग्दर्शनाखाली एलिसाचे चित्रपटात काम केले. एलिसाला फ्रांसमध्ये मोठे यश मिळाले आणि आंतरराष्ट्रीय स्तरावर प्रसिद्धी सुद्धा मिळाली.
इवलेसे| २००७मध्ये पॅरॅडिस
२०११मध्ये पॅरॅडिसने कॅनडा, युनायटेड किंग्डम, युरोप आणि तुर्कीचा दौरा केला. 

 वैयक्तिक जीवन 
वयाच्या १५व्या वर्षी पॅरॅडिसने २६ वर्षीय फ्रेंच गायक फ्लोरें पॅग्नीला डेट करायला सुरुवात केली. 1991मध्ये हे नाते संपुष्टात आले. १९९१ ते १९९६ दरम्यान, तिने लेनी क्रॅवित्झशी घनिष्ट संबंध ठेवले होते.   पॅरॅडिसने १९९७-९८ दरम्यान फ्रेंच अभिनेता स्टॅनिस्लास मेर्हारला डेट केले.

१९९८-२०१२ दरम्यान पॅरॅडिस अमेरिकन अभिनेता जॉनी डेपसोबत राहत होती.  त्यांना एक मुलगी, लिली-रोझ डेप (जन्म १९९९)   आणि मुलगा जॉन जॅक क्रिस्टोफर डेप तिसरा (जन्म २००२) आहेत. 

मे २०१४ मध्ये, दुबईतील एका कार्यक्रमात पॅरॅडिसने फ्रेंच गायक बेंजामिन बायोलेसोबतच्या तिच्या नातेसंबंधाची पुष्टी केली. मे २०१५ मध्ये ते वेगळे झाले. नोव्हेंबर २०१६ मध्ये, तिने सॅम्युएल बेंचेत्रिशी डेटिंग करण्यास सुरुवात केली.   जून २०१८मध्ये, पॅरॅडिस आणि बेंचेत्रि यांनी सें-सिमोन शहरात लग्न केले.  येथून जवळ पॅरॅडिसचे घर आणि दिवंगत वडिलांचे एक छोटेसे रेस्टॉरंट होते.  

व्हेनेसा पॅरॅडिसची बहीण ॲलिसन पॅराडिस ही देखील एक अभिनेत्री आहे.  

 संदर्भ 

वर्ग:इ.स. १९७२ मधील जन्म
वर्ग:फ्रेंच गायक
वर्ग:फ्रेंच चित्रपट अभिनेत्री
वर्ग:स्त्री चरित्रलेख